Public procurement notice: Contract Award Notice
Published: 2021-10-05
Buyer: Espoon kaupunki
Country: FI
Contract type: Services
Procedure: Competitive dialogue
CPV classification: 48000000 | 48450000 | 72000000
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Espoon kaupunki (myöhemmin myös Tilaaja) pyytää osallistumishakemuksia kilpailullisella neuvottelumenettelyllä toteutettavaan henkilöstöhallinnon ja henkilöstön kehittämisen SaaS-ratkaisun, HR-digiratkaisun hankintaan.
Tavoitteena on hankkia palveluna Espoon kaupungille henkilöstöhallinnan ja henkilöstökehityksen HR-digiratkaisu, joka sisältää henkilöstöön ja palvelussuhteeseen liittyvät tiedot sekä kaikki henkilöstön osaamisen osa-alueet ja siten tukee henkilötasoista suorituksen johtamista, arviointia ja kehittämistä. Hankinnan tavoitteena on tarjota Espoon kaupungin HR:lle työkalut, joilla voidaan seurata ja kehittää Espoon kaupungin henkilöstökehityksen kokonaisuutta. Tarkempi kuvaus hankinnasta on nähtävissä osallistumispyynnön Liitteellä 1, Hankinnan kohde ja hankekuvaus sekä kohdassa II.2.4) Kuvaus hankinnasta.
Tavoitteena on, että hankinnan sopimuskausi tulee olemaan toistaiseksi voimassa oleva niin, että vähintään Pääsopimus on voimassa toistaiseksi.
Jäljempänä kohdassa ”II. 1.5) Arvioitu kokonaisarvo” ilmoitettu hankinnan ennakoitu arvo on laskettu hankintalain 30 § 3 momentin 2 kohdan mukaisesti neljälle vuodelle.
Hankinnan ennakoitu arvo on 11 000 000 euroa, josta lisähankintojen osuus on noin 2 000 000 euroa.  Hankinnan ennakoitu arvo täsmentyy kilpailullisen neuvottelumenettelyn aikana. Lopullinen ennakoitu arvo voi suurentua tai pienentyä esimerkiksi käyttövolyymista, hankinnan ratkaisumallista tai lisähankinnoista johtuen. Katso myös osallistumispyynnön Liite 1, Hankinnan kohde ja hankekuvaus, luvut 2.4 sekä 2.5 .
Espoon kaupunki kilpailuttaa Toimittajan henkilöstöhallinnon ja henkilöstön kehittämisen SaaS-ratkaisulle, HR-digiratkaisulle. Keskeisimpiä hankittavia pääpalveluja ovat: organisaatiotietojen hallinta, palvelussuhteen hallinta ja henkilön perustietojen hallinta, työvoiman hallinta ja henkilöstösuunnittelu, osaamisen hallinta, suorituksen hallinta sekä työkyvyn ja työhyvinvoinnin hallinta.
Hankittavaan ratkaisuun sisältyvät alustavasti tässä kuvauksessa ja liitteissä määritetyt osat ja niiden sisältämät palvelut ja toiminnallisuudet. Ratkaisulta vaadittavien palveluiden ja toiminnallisuuksien laajuus ja sisältö täsmentyvät kilpailullisen neuvottelumenettelyn aikana hankinnan myöhemmissä vaiheissa.
Ratkaisumalleja voidaan rajata menettelyn aikana, jos neuvotteluiden aikana ilmikäyneistä asioista johtuen katsotaan tarpeelliseksi näin tehdä.
Hankinnan alustavat lisähankintamahdollisuudet on kuvattu Liitteellä 1, Hankinnan kohde ja hankekuvaus luvussa 2.4. Tarkempi kuvaus hankinnasta on nähtävissä hankintailmoituksen Liitteellä 1, Hankinnan kohde ja hankekuvaus sekä kohdassa II.1.4) Lyhyt kuvaus.
Liite 1.1 Taustamateriaali -kansio sisältää hankinnan valmistelun aikana syntyneitä asiakirjaluonnoksia ennen kilpailulliseen neuvottelumenettelyyn siirtymistä. Asiakirjaluonnokset ovat tiedoksi ja Ehdokkaan ymmärryksen kasvattamiseksi HR-digiratkaisu –hankintaan liittyen. Huomioitavaa on, että kaikki Liite 1.1 Taustamateriaali -liitteiden mukaiset sisällöt voivat vielä muuttua hankintamenettelyn aikana ja ne ovat tässä vaiheessa mainitusti ainoastaan siis tiedoksi osallistumishakemuksen jättämistä harkitseville ehdokkaille.
Espoon kaupungilla ei ole edellytyksiä tällä hetkellä jatkaa HR-digiratkaisun hankintaa. Hankinnan kohteeseen ja hankintayksikön tarpeeseen on tullut osallistumispyynnön julkaisun jälkeen erittäin merkittäviä muutoksia. Lisäksi sote-uudistuksen kriittinen aikataulu on johtanut siihen, että hankintayksikön oma resursointi ei ole riittävä osallistumispyynnössä ilmoitettuun aikatauluun. Näin ollen hankinta on keskeytettävä. Hankinnan uudelleenkäynnistystä on mahdollista arvioida uudelleen vuonna 2022.